เรื่องร้องเรียน: วานผู้ว่าและหน่วยงานที่เกี่ยวข้องช่วยจัดระเบียบคลองบางซ่อนหน่อยครับคลองได้มีเขื่อนซึ่งเป็นรูปแบบที่ทำลายคลองมากครับสะพานก็ต่ำครับประตูระบายน้ำก็ปิดตายมาเป็นระยะเวลานานมากครับซึ่งทำไห้คลองน้ำเน่าและส่งกลิ่นเหม็นไห้กับชาวบ้านมากครับอย่างไห้เปลี่ยนรูปแบบเขื่อนไห้ไม่มีสะเตแบบนี้แล้วยกระดับสะพานไห้เรือสามารถสัญจรได้เหมือนดั่งอดีตครับขอบพระคุณมากครับ
การดำเนินการของเจ้าหน้าที่: สำนักการระบายน้ำ โดยกองระบบคลอง ได้ตรวจสอบคลองบางซ่อนดังกล่าวแล้ว พบว่ามีเขื่อนเป็นชนิดคานค้ำยันกลางบางช่วง ซึ่งในอดีตหลายคลองมีการก่อสร้างเขื่อนชนิดคานค้ำยันกลาง เมื่อเมืองมีการพัฒนาและมีขยายตัวทำให้มีอาคารและสิ่งก่อสร้างต่าง ๆ กีดขวางการเข้าถึงคลอง ทำให้เป็นปัญหาอุปสรรคในการขุดลอก และการบำรุงรักษาคลอง ทำให้คลองมีสภาพตื้นเขิน ซึ่งต่อมาเมื่อปี 2536 ได้มีคำสั่งกรุงเทพมหานคร ให้ยกเลิกการก่สร้างเขื่อนชนิดคานค้ำยันกลางดังกล่าวแล้ว และสำนักการระบายน้ำมีแผนดำเนินการปรับปรุงเขื่อนเดิมจากชนิดคานค้ำยันกลางเป็นชนิดดาดท้องคลอง ซึ่งได้ออกแบบดำเนินการปรับปรุงเขื่อนให้สอดคล้องกับแผนการป้องกันน้ำท่วมในปัจจุบัน แต่เนื่องจากคลองที่มีโครงสร้างชนิดคานค้ำยันกลางมีจำนวนมากการปรับปรุงคลองดังกล่าวต้องใช้งบประมาณในการดำเนินการจำนวนมากเช่นกัน จึงได้มีการวางแผนงานโดยจัดลำดับความสำคัญโดยดำเนินการในคลองที่มีปัญหาการระบายน้ำเป็นลำดับแรกในส่วนของคลองบางซ่อน สำนักการระบายน้ำ จะสำรวจ ออกแบบ และของบประมาณดำเนินการต่อไป
ความเห็นของผู้แจ้ง: เป็นกำลังใจไห้ครับและช่วยเพิ่มความสูงของสะพานทุกจุดในคลองไห้เรือสามารถผ่านได้ด้วยนะครับขอบคุณครับ
พื้นที่: แขวงบางซื่อ เขตบางซื่อ กรุงเทพมหานคร